als_Latn dik_Latn sag_Latn
Kevin Spacey është shprehur për gazetarët dhe të interesuarit e shumtë, se sezoni i 5-të i serialit thriller politik “House of Cards”, do të jetë nga më emocionuesit dhe plot me ngjarje të papritura.
57-vjeçari i cili ka luajtur role të rëndësishme në shumë filma të “Hollywood-it”, është shprehur se shikuesit mjafton që të presin dhe do të përjetojnë një nga eksperiencat televizive më dramatike të jetës së tyre.
Deri tani “House of Cards” është një nga serialet më të ndjekura në shkallë botërore dhe ka pasur më shumë se 300 milion shikime. Kompania “Netflix”, e cila ka prodhuar këtë serial është bazuar në një skenar britanik të shekullit të XX dhe është adaptuar në formatin amerikan.
A po zgjedh Edi Rama opozitën e re në Facebook? Ja çfarë denoncojnë qytetarët
Kryeministri Edi Rama kërkon më emër dhe mbiemër, që të denonconi çdo ...Lexo më shumë
Protagonisti i serialit Frank Underwood (i interpretuar nga Kevin Spacey) është një senator amerikan i cili përmes intrigës, mashtrimit, lojërave politike dhe burokratike arrin të bëhet president i SHBA. Për shumëkënd seriali është një reflektim i natyrës së vrazhdë së politikës dhe realitetit të egër që promovon jo më të aftin dhe idealistin, por më pragmatistin. Mesazhi kryesor që përcillet vazhdimisht në serial është se pushteti përbën afrodiziakun më të madh. Madje edhe seksi apo pasuria nuk tejkalojnë ndjesitë që ofron pushteti.
Gjithashtu, një mesazh më pak pesimist është se nga çdo situatë, sado e pashpresë të jetë ajo, gjithmonë ekziston një rrugëdalje.
Seriali është bërë sensacion ndërkombëtar dhe sipas disa studimeve i ka bërë njerëzit që efektivisht të jenë më të interesuar për aktualitetin dhe të ndjekin më tepër politikën.
Zhvendosni gjendjen civile në zonën ku jetoni, në të kundërt keni gjobë
Keni 20 ditë afat. Në të kundërt do të gjobiteni. Nëse ende nuk keni ...Lexo më shumë
Sezoni i ri publikohet në 30 Maj me 13 serialet e tij në një ditë. K.H
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn